एचएयू के अस्पताल को नहीं मिल रहे डाक्टर
हरियाणाएग्रीकल्चर यूनिवर्सिटी ने कैंपस अस्पताल के लिए एक बार फिर से डाॅक्टरों की नियुक्तियों के लिए विज्ञापन जारी किया है। इससे पहले यूनिवर्सिटी डाॅक्टरों की भर्ती के लिए तीन बार विज्ञापन दे चुकी है, परंतु एक भी डाॅक्टर ने आवेदन नहीं किया था। वहीं अब चौथी बार फिर से विज्ञापन जारी किए गए हैं।
यूनिवर्सिटी के निर्माण के साथ ही कैंपस अस्पताल बनाया गया था। कैंपस में लगभग दो हजार शिक्षक गैर शिक्षक कर्मचारी रहते हैं। इसके अलावा इससे भी अधिक संख्या में विद्यार्थियों की फौज यूनिवर्सिटी के हॉस्टलों में रहती है। ऐसे में यहां किसी भी आपातकालीन घटना दुर्घटना से निपटने के लिए अस्पताल में डॉक्टरों की सख्त जरूरत है।
पहले अस्पताल में सभी प्रकार की व्यवस्थाएं होने के कारण शिक्षकों गैर-शिक्षक कर्मचारी यहां उपचार के लिए जाते थे। मगर धीरे-धीरे यहां डाॅक्टरों की संख्या कम होती चली गई है। यूनिवर्सिटी के 50 बिस्तरों वाले इस अस्पताल में फिलहाल डाॅक्टरों की कमी है। गौरतलब है कि यूनिवर्सिटी ने इससे पहले नवंबर में भी डाॅक्टरों को अनुबंध के आधार पर नियुक्तियों के लिए विज्ञापन जारी किए थे। उस समय तीन डाॅक्टरों के लिए विज्ञापन दिए थे, वहीं अब चार डाॅक्टरों की मांग की गई है।
41 हजार300काफिक्स वेतन मिलेगा
एक ओर जहां डाॅक्टर बनने के बाद लोग हजारों रुपए प्रतिमाह कमा रहे हैं। वहीं यूनिवर्सिटी ने अनुबंध के आधार पर रखे जाने वाले इन चार डाॅक्टरों के लिए 41 हजार 300 रुपए का वेतन निर्धारित किया है। इतने कम वेतन में इस बार भी कोई डाॅक्टर यूनिवर्सिटी को मिलेगा, कहा नहीं जा सकता। यूनिवर्सिटी ने दो महिला दो पुरुष डाॅक्टरों के लिए विज्ञापन जारी किए हैं।
अस्पताल में 6 से अधिक डॉक्टरों की पोस्ट स्वीकृत हैं। फिलहाल डॉ. आरएस दलाल सीनियर मेडिकल आॅफिसर के रूप में अस्पताल में अनुबंध के आधार पर कार्यभार देख रहे हैं। इसके अलावा अस्पताल में एक डेंटिस्ट हैं, बाकी चारों पद खाली चल रहे हैं। फिलहाल सिविल अस्पताल से एक डाॅक्टर को दो सप्ताह के डेपुटेशन के लिए कैंपस अस्पताल में तैनात किया गया है।
awa_Deva hin_Deva hin_Deva hin_Deva hin_Deva hin_Deva hin_Deva